Siete militantes y exmilitantes del sindicatu CNT, y l’activista sin techu Lagarder Danciu, enfréntense a una petición de cárcel que va dende los dos años y mediu que propón la Fiscalía hasta los 15 que demanda l’acusación particular, poles concentraciones realizaes ante la Pastelería Suiza (avenida Schultz de Xixón) nel 2017, nel marcu d’un conflictu llaboral qu’afectaba a una empleada d’esti establecimientu. El xuiciu entama esti llunes, 18 de xineru.
#000005
Los ocho activistes tán acusaos de dellos delitos, ente los que destaquen coacciones y obstrucción a la xusticia. El primeru tendría que ver coles concentraciones realizaes ante’l llocal. Los propietarios del negociu defendieron nel so día que tuvieron que zarralu por culpa d’esta presión. Sin embargu, dende’l sindicatu asegúrase que yá había anuncios en prensa poniendo en venta’l baxu comercial antes del entamu del conflictu. Una de les persones acusaes recalca que toles concentraciones fueron pacífiques y la mayoría d’elles contaben cola correspondiente autorización. Nos casos nos que nun hubo permisu, celebráronse igualmente baxo vixilancia policial.
#000006
El d’obstrucción refierse al intentu de la CNT de que se retirara una denuncia contra’l compañeru sentimental de la trabayadora, tres un incidente que se produxo ente él y los propietarios del comerciu. Ún de los denunciaos asegura a Nortes que’l sindicatu únicamente intentó mediar pa solucionar esti asuntu sin llegar a xuiciu, pero sin cometer nengún delitu d’obstrucción.
#000008
Asociación Cultural Nortes de Asturias. 2021.
#000011